“ŉ Departementele span kundiges het die afgelope tien weke die gebied rondom die sinkgat noukeurig gemonitor. Die sinkgat het oor die afgelope tydperk nie verder vergroot nie. Die spanne het begin om beton in die middelpunt van die sinkgat te gooi in ŉ poging om te verhoed dat enige verdere insinking tydens die reënseisoen plaasvind,” het Madiba gesê.
Madiba het gesê as die gat gevul is, sal gate geboor word waarin nog beton gepomp sal word om enige leemtes wat dalk oorgebly het, te vul. Daarna sal die padoppervlak eers herstel en die pad weer oopgemaak kan word.